Hoekom word ons van al die lekker kosse weerhou? | Toortsie, Kameel en Bokbaaivygie se blog
Ipl, ‘n robotmannetjie en die laaste hekkie →
Hoekom word ons van al die lekker kosse weerhou?	Posted on Mei 20, 2017	by Toortsie Dís iets wat ek baie in my lewe gehoor het: ‘Dis so onregverdig. Hoekom moet ‘n mens al die lekker kosse uitlos?’
Ek het dit eintlik lank laas gehoor en skielik hoor ek dit hierdie week weer.
In my vroeë lewe, dis nou in my lewe vóór Banting, was dit ‘n algemene sê: ‘Al die lekker kosse is verbode. ‘
En dís die goeie nuus wat ek vandag het, by Banting mag ‘n mens juis die lekker kosse eet! Jy mág al die ryk en romerige kosse eet wat jou vervuld laat voel en jy mág dit eet sonder om een oomblik skuldig te voel. God het al hierdie kos vir die mens voorsien en ons mag dit geniet in hul natuurlike staat! Regte room, soos die melkkoei dit vir ons gee, vleis met ‘n stukkie vet aan, dis juis die vet wat die geur gee, daardie lieflike bruingebraaide hoendervel mag jy geniet!
Al probleem is dat die nie werk saam met die suikers en die stysels nie.
Maar wié wil nou ‘n stukkie rou vis toegedraai in ‘n bondeltjie rys eet as jy ‘n lieflike skaaptjoppie, gebraai op die kole, kan kry?
Wie is lus vir ‘n doughnut met opgeklitste nagemaakte room as jy ‘n heerlike roomkaastert, op die regte manier gemaak, kan kry?
Het jy regtig nodig om daardie pap tjips, wat swem in die olie, in jou mond te druk saam met die vis as jy ‘n heerlike, vars slaaitjie daarby kan geniet?
Nee wat, ek voel al lankal nie meer dat ek afgeskeep word omdat ek hierdie leefstyl gekies het nie. Ek wil juis sê: ‘Ek mag alles eet wat lekker en ryk en heilsaam is en dit ten volle geniet!’
Al wat dit eintlik vra, is ‘n kopskuif. Ek kan nie waarborg dat dit vir jou gaan werk nie, ek raai steeds aan dat jy dit in samewerking met jou dokter doen, maar ék kies om dit te doen, hopelik vir die res van my lewe. Vir my was dit die beste kosbesluit nóg!
Can I say, Banting is notorious for nice and creamy food?
A Toortsie is a small flashlight, like a torch.	View all posts by Toortsie →	This entry was posted in Banting, LCHF, Kosdinge, Verslanking and tagged Banting; lekker kos. Bookmark the permalink.	← Christenhuwelike
16 Responses to Hoekom word ons van al die lekker kosse weerhou?
travel460 sê:	Mei 20, 2017 om 9:40 vm	Ek moet eerlik wees, alhoewel ek nie banting doen nie, want ek sukkel om te eet na ñ operasie verlede jaar, is meeste van jou resepte vir my lekkerder as die gewone kosse wat ek gewoonlik voorberei. Veral die nageregte.
Antwoord	Toortsie sê:	Mei 20, 2017 om 9:47 vm	Dankie. Gelukkig hoef mens nie te Bant om my kos te eet nie. Jy mag dit eet! 😀
Antwoord	seegogga sê:	Mei 20, 2017 om 11:35 vm	Vir my is bantingkosse heerlik. Die probleem is net dat brood en aartappel vir my ook heerlik is! O ja en nou en dan n bietjie regte egte tjoklits…
Antwoord	Toortsie sê:	Mei 20, 2017 om 1:16 nm	Ja brood en aartappels is lekker. Ek sê dit nou net vir Christelle. LikeLike
Antwoord	Toortsie sê:	Mei 20, 2017 om 1:55 nm	Maar ek voel nie ontneem van iets as ek dit nie eet nie. Daar us genoeg ander goed wat lekker is wat ek kan eet. LikeLiked by 1 person
Antwoord	AWETHENTIQ sê:	Mei 20, 2017 om 4:10 nm	Ons het ‘n vriendin wat baie wyd strek. Dis alle soorte kitskos, gemorskos, comfort food daarby. In plaas van roomys met kitsroom of ‘n milkshake vol pollyfilla, bestel ek ‘n lekker Griekse slaai. Ja, daardie tjoppie is reg! Mag mens ferweelpoeding eet? Dit jare laas geproe. On 20 May 2017 09:15, “Toortsie, Kameel en Bokbaaivygie se blog” wrote: > Toortsie posted: “Dís iets wat ek baie in my kewe gehoor het: ‘Dis so > onregverdig. Hoekom moet ‘n mens al die lekker kosse uitlos?’ Ek het dit > eintlik lank laas gehoor en skielik hoor ek dit hierdie week weer. In my > vroeë lewe, dis nou in my lewe vóór Banting, was ” >
Antwoord	Toortsie sê:	Mei 20, 2017 om 5:09 nm	Mens mag alles eet, jy kies net om sekere goed eerder nie te eet nie! 😀
Antwoord	rondomtaliedraai sê:	Mei 20, 2017 om 7:27 nm	Miskien moet ek by my dr. draai
Antwoord	Hier "blok" Elanè sê:	Mei 21, 2017 om 11:22 vm	Ja, ja ek weet dit werk… danksy my swaer… ek moet nog net die kopskuif doen, brood is my dood…
Antwoord	Toortsie sê:	Mei 21, 2017 om 11:23 vm	Ek verstaan regtig. Xx
Antwoord	aj vosse sê:	Mei 21, 2017 om 3:26 nm	Yes! Notorious!! 😉 Maar… dis tog soooo lekker om lekker te kan eet!! 😀
Antwoord	kindvanniewind sê:	Mei 22, 2017 om 5:54 nm	Toortsie, pas neute by Banting in? Indien wel: wat en hoe? Dankie! 🙂
Antwoord	Toortsie sê:	Mei 22, 2017 om 5:56 nm	O ja, beslis. Net nie grondboontjies nie. Oppas ook vir cashoeneute. Ek verkies pekanneute en amandels. Oppas vir te veel neute. LikeLiked by 1 person
Antwoord	kindvanniewind sê:	Mei 22, 2017 om 6:09 nm	Baie dankie! 😃
Antwoord	Toortsie sê:	Mei 22, 2017 om 6:10 nm	Ek hoop dit het gehelp! My lyste van kosse is op my tablet, wat heeltemal pap is, so ek kan nie nou die presiese lys vir jou gee nie. LikeLiked by 1 person
Antwoord	kindvanniewind sê:	Mei 22, 2017 om 6:37 nm	Dankie Toortsie, ek sal baie waardeer, maar daar is geen haas nie.
Ek het ‘n maand gelede alle brood, aartappels, rys en pasta uitgesny: geen probleem. Het egter hier en daar effens opgeglip met ‘n paar van die kinders se koekies… Maar ek het verseker weggepak aan grondboontjies! 😱 Geen wonder my broek span nog net so styf nie: ek moes bietjie opgelees het voor ek begin het! Maar ek het nie ‘n skaal nie so dalk is daar darem ‘n paar gram minder van my! 😘